ΔΗΜΗΤΡΙΟΣ ΜΠΑΡΤΖΙΑΛΗΣ

ΣΥΝΤΟΜΟ ΒΙΟΓΡΑΦΙΚΟ ΣΗΜΕΙΩΜΑ

Ο Δημήτριος Μπαρτζιάλης του Ιωάννη είναι μέλος ΕΔΙΠ του Εργαστηρίου Γεωργίας & Εφαρμοσμένης Φυσιολογίας Φυτών, του Τμήματος Γεωπονίας Φυτικής Παραγωγής & Αγροτικού Περιβάλλοντος, του Πανεπιστημίου Θεσσαλίας (από 5/6/2014) με γνωστικό αντικείμενο «Γεωργία, αειφορική παραγωγή παραδοσιακών αροτραίων καλλιεργειών, βιομηχανικά φυτά και φυτά παραγωγής ενέργειας». Αποφοίτησε το 1992 από το Τμήμα Περιβάλλοντος, του Πανεπιστήμιο Αιγαίου. Το 2004 αναγορεύτηκε Διδάκτορας του Τμήματος Γεωπονίας Φυτικής Παραγωγής & Αγροτικού Περιβάλλοντος, του Πανεπιστημίου Θεσσαλίας με τίτλο διατριβής: «Εκμηχανισμένη καλλιέργεια βαμβακιού σε στενές αποστάσεις μεταξύ των γραμμών σποράς».. Συμμετείχε ως ερευνητής σε 32 εθνικά και ευρωπαϊκά ερευνητικά προγράμματα. Από το 1997 μέχρι σήμερα συμμετέχει στην προετοιμασία και διεξαγωγή εργαστηριακών ασκήσεων. Συμμετείχε με διαλέξεις στη διδασκαλία μεταπτυχιακών μαθημάτων του Εργαστηρίου Γεωργίας στο Διατμηματικό ΠΜΣ της Σχολής Γεωπονικών Επιστημών, στο ΠΜΣ του Τμήματος Γεωπονίας Φυτικής Παραγωγής και Αγροτικού Περιβάλλοντος του Πανεπιστημίου Θεσσαλίας όπως και στη διδασκαλία των προπτυχιακών μαθημάτων «Γενική Γεωργία», «Ειδική Γεωργία Ι», «Ειδική Γεωργία ΙΙ» και «Αρωματικά – Φαρμακευτικά Φυτά και Φυτά Παραγωγής Ενέργειας». Επίσης είχε ανάθεση ως εργαστηριακός συνεργάτης στο μάθημα «Μορφολογία Φυτών» το χειμερινό εξάμηνο ακαδημαϊκού έτους 2005-2006  και της διδασκαλίας του μαθήματος «Αγρομετεωρολογία» στο Τμήμα Φυτικής Παραγωγής του ΤΕΙ Λάρισας κατά τα ακαδημαϊκά έτη από 2005 έως και 2008. Συμμετείχε ως εκπαιδευτής σε σεμινάρια. Έχει πάνω από 80 δημοσιεύσεις σε διεθνή επιστημονικά περιοδικά και εθνικά και διεθνή συνέδρια. Επιμελήθηκε τη συγγραφή πλήθους ετήσιων και τελικών εκθέσεων ερευνητικών έργων.

